Putin amenință cu un atac fulgerător pe cei care doresc să intervină în situația din Ucraina.
Putin i-a amenințat azi cu "un atac fulger" pe cei care doresc să intervină în situația din Ucraina. "Toate deciziile în această privință au fost deja luate", a amenințat acesta. Liderul rus a acuzat, totodată, Occidentul că transformă Ucraina într-o "anti-Rusie" şi că împinge Kievul la confruntare cu Rusia.
Preşedintele rus, Vladimir Putin, a avertizat, miercuri, că Rusia va răspunde printr-un atac "fulgerător" la orice ingerinţă strategică în ceea ce se întâmplă, în prezent, în Ucraina, scena unei campanii militare ruse de două luni."Dacă cineva intenționează să intervină din exterior în ceea ce se întâmplă în Ucraina, va crea o amenințare pentru Rusia, răspunsul nostru va fi fulgerător și rapid", se laudă tătucul "Operațiunii speciale"."Avem toate instrumentele pentru asta. Instrumente cu care în acest moment nu se poate lăuda nimeni. Iar noi nu ne vom lăuda. Noi le vom folosi dacă va fi cazul.", amenință președintele rus."Toate deciziile în această privinţă au fost deja luate", a adăugat el.Liderul rus a acuzat, totodată, Occidentul că transformă Ucraina într-o "anti-Rusie" şi că împinge Kievul la confruntare cu Rusia.Ucraina a fost împinsă într-o confruntare directa cu Rusia, susţine Putin. "Asemenea planuri, inclusiv un atac militar asupra Crimeii şi Donbasului, au fost stabilite în documente doctrinare ucrainene din zilele noastre", a declarat preşedintele rus, citat de Interfax.Putin a asigurat că vor fi îndeplinite toate obiectivele stabilite în actuala campanie militară, inclusiv securitatea ruşilor şi a locuitorilor "republicilor populare" Doneţk şi Lugansk, a căror independenţă a fost recunoscută de Moscova cu trei zile înaintea declanşării invaziei în Ucraina.Soldaţii ruşi "au prevenit pericolul real care, deja, plana asupra patriei noastre (…), evitând un conflict de amploare care s-ar fi declanşat pe teritoriul nostru, dar deja conform unui scenariu străin", a explicat el, justificând declanşarea "operaţiunii speciale" în Ucraina.Săptămâna aceasta, ministrul rus de externe, Serghei Lavrov, a avertizat că pericolul unui război nuclear "este grav, este real şi nu trebuie subestimat".Recent, Rusia a efectuat un test cu lansarea unei rachete balistice intercontinentale Sarmat care, potrivit lui Putin, "este capabilă să depăşească toate sistemele moderne de apărare antirachetă" şi "nu are analogie în lume".